I-OK Mata iyajabula njengoba ihamba phambili | News24
I-OK Mata iyajabula njengoba ihamba phambili
Isithombe: SithunyelweAbadlali be-OK Mata.
IQHAWE leqembu le-OK Mata u-Sandile “Scara” Nyide uthi ujabule ngesimo akuso ngendlela efanayo naleyo ajabule ngayo njengoba iqembu lakhe liqhwakele phezulu kwi Edendale Football Association (EFA) League njengoba kuyiwa ekhefini likaKhisimusi.
IMata ithe cababa endaweni yokuqala kuligi, kodwa njengoba amaqembu alandelayo ebukeka eseduze kakhulu, uNyide uyavuma ukuthi impi yesicoco isekude ukuphela.
“Akungatshazwa, kumnandi ukuba phezulu ngoba iyona ndawo esifanele, ngokubona kwami,” kusho u-Scara.
“Kodwa ke lokho akuchazi ukuthi sesizozitanasela nje ngoba iseyinde indlela ekufanele siyihambe ngaphambi kokuthi sibhiyoze. Okokuqala miningi imidlalo ekusamele idlalwe esiwombeni sesibile [second round] se-season kanti uma singase sikhubeke banqobe abasilandelayo bangasisusa phezulu,” kusho yena.
Lo mdlali odabuka eSnathingi utshengise ukuzimisela okukhulu ngesikhathi ezikaMata zidlala ne-Taylors Masters nalapho zanqoba khona ngempelasonto edlule.
“Ngafaka amanqaku amabili ngenxa yokusebenzisana njengeqembu. Ngiyafisa sengathi singadlala yonke imidlalo yethu njengoba sadlala esiwombeni sesibili sibhekene neTaylors Masters,” kusho u-Scara.